
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


24 Οκτωβρίου 2017 


ΤΕΥΧΟΣ ΤΕΤΑΡΤΟ 


Αρ 


. Φύλλου 326 


ΑΠΟΦΑΣΕΙΣ 

Αριθμ. 13239/170429 

Καθορισμός των ορίων αιγιαλού και παραλίας 
στη θέση «Ξηρόπολη» Βασιλικού, Δήμου Χαλκι- 
δέων, Π.Ε. Εύβοιας. 

Ο ΣΥΝΤΟΝΙΣΤΗΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 3,4 και 5, του ν. 2971/2001 
(Α'285) «περί αιγιαλού και παραλίας και άλλες διατά¬ 
ξεις», όπως έχει τροποποιηθεί και ισχύει σήμερα και τις 
διατάξεις του άρθρου 113 του ν. 3978/2011 (ΑΊ37) με 
το οποίο τροποποιήθηκε το άρθρο 5 του ν. 2971/2001. 

2. Τις διατάξεις του ν. 3200/1955 «περί διοικητικής 
αποκεντρώσεως», όπως αυτές τροποποιήθηκαν και 
ισχύουν σήμερα με τα ν.δ. 532/1970, β.δ. 704/1970, 
β.δ. 705/1970, β.δ. 192/1972, π.δ. 71/1984, π.δ. 347/1986, 
ν. 2026/1992 και π.δ. 97/1993. 

3. Την με αριθμ. πρωτ. 1063649/790/Α 0006/3.8.2004 
απόφαση του Υπουργού Οικονομίας και Οικονομικών 
«Περί καταγραφής και διοικητικής κωδικοποίησης των 
αρμοδιοτήτων σε θέματα υπηρεσιών υπουργείου Οι¬ 
κονομίας και Οικονομικών που περιέρχονται στους Γε¬ 
νικούς Γραμματείς Περιφερειών κατά τις διατάξεις της 
παρ. 21 του άρθρου 46 του ν. 3220/2004. 

4. Τις διατάξεις του π.δ. 111/2014 «περί οργανισμού 
Υπ. Οικονομικών» (ΑΊ78). 

5. Τις διατάξεις των διατηρούμενων άρθρων του 
π.δ. 284/88 «Οργανισμός Υπ. Οικονομικών» (ΑΊ 28). 

6. Τις διατάξεις της παρ. 21 του άρθρου 46 του 
ν. 3220/2004 (Α' 15) «μέτρα αναπτυξιακής και κοινωνικής 
πολιτικής - αντικειμενοποίηση του φορολογικού ελέγχου 
και άλλες διατάξεις» δυνάμει των οποίων από 10.4.2004, 
αρμοδιότητες του Υπουργού Οικονομίας και Οικονομι¬ 
κών, οι οποίες ανήκαν ή είχαν μεταβιβαστεί στους Νο¬ 
μάρχες μέχρι την έναρξη λειτουργίας των Νομαρχιακών 
Αυτοδιοικήσεων και αφορούν θέματα του Υπουργείου 
Οικονομίας και Οικονομικών, που εξαιρέθηκαν από την 
κατάργηση με τις διατάξεις της παρ. 2 του άρθρου 39 του 
ν. 2218/1994, περιέρχονται στους Γενικούς Γραμματείς 
Περιφερειών. 


7. Τις διατάξεις του ν. 3852/2010 (Α'87) περί «νέας αρ¬ 
χιτεκτονικής της Αυτοδιοίκησης και της Αποκεντρωμέ¬ 
νης Διοίκησης - Πρόγραμμα Καλλικράτης» και ιδίως τις 
διατάξεις της παρ. 1 και 2 του άρθρου 6, τις διατάξεις 
της παρ. 1 του άρθρου 280 και τις διατάξεις της παρ. 4 
του άρθρου 283. 

8. Το με αριθμ. πρωτ. Δ6Α 1022671 ΕΞ 2011/10.2.2011 
έγγραφο του Υπουργείου Οικονομικών, σύμφωνα με το 
οποίο οι αρμοδιότητεςτου Υπουργού Οικονομικών, που 
περιήλθαν στους Γενικούς Γραμματείςτων Περιφερειών 
(του ν. 2503/1997, ΑΊ 07), σύμφωνα με τις διατάξεις της 
παρ. 21 του άρθρου 46 του ν. 3220/2004 (ΑΊ 5) και κατα¬ 
γράφονται στην υπ'αριθμ. 1063649/790/Α0006/3.8.2004 
απόφαση του Υπουργού Οικονομίας και Οικονομικών, 
ασκούνται από 1.1.2011, από τους Γενικούς Γραμματείς 
των Αποκεντρωμένων Διοικήσεων, σύμφωνα με τις δια¬ 
τάξεις του άρθρου 280 του ν. 3852/2010 (Α'87). 

9. Τις διατάξεις του π.δ. 138/2010 (Α'231) «περί οργα¬ 
νισμού Αποκεντρωμένης Διοίκησης Θεσσαλίας -Στερεάς 
Ελλάδας». 

10. Την με αριθμ. πρωτ. 13917 απόφαση του Υπουρ¬ 
γού Εσωτερικών περί διορισμού Συντονιστή στην Απο¬ 
κεντρωμένη Διοίκηση Θεσσαλίας - Στερεάς Ελλάδας. 
(Υ.Ο.Δ.Δ. 250) 

11. Την από 23.9.2016 έκθεση της κατά το άρθρο 3 
του ν. 2971/19.12.2001 (Φ.Ε.Κ. 285/Α ) «περί αιγιαλού 
και παραλίας» αρμόδιας Επιτροπής καθορισμού ορίων 
αιγιαλού και παραλίας, για τον καθορισμό ορίων αιγι- 
αλού και παραλίας στη θέση «Ξηρόπολη» Βασιλικού, 
Δήμου Χαλκιδέων, Π.Ε. Εύβοιας, με ενδιαφερόμενο το 
Υπουργείο Πολιτισμού. 

12. Το από Νοεμβρίου 2015 τοπογραφικό διάγραμμα 
κλίμακας 1:500 αποτελούμενο από μία (1) πινακίδα, με 
αρ. σχ. 1, που συντάχθηκε από τους Πλιάκο Απόστολο 
Αγρονόμο Τοπογράφο Μηχανικό, Γιοχάλα Μαρία Τοπο¬ 
γράφο Μηχανικό ΤΕ και Κόνη Παναγιώτη Τοπογράφο 
ΜηχανικόΤΕ και το οποίο ελέγχθηκε από τη Σταυρούλα 
Κλωνιζάκη ΑγρονόμοΤοπογράφο Μηχανικό Αναπληρώ- 
τρια Προϊσταμένη του Τμήματος και θεωρήθηκε από 
Τρικαλινό Νικόλαο Προϊστάμενο της Διεύθυνσης του 
Υπουργείου Πολιτισμού. Στη συνέχεια ελέγχθηκε ως 
προς την ακρίβεια της αποτύπωσης την 9.9.2016, από 
τον Προκάκη Δημήτριο, ΑγρονόμοΤοπογράφο Μηχα- 












3044 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Δ'326/24.10.2017 


νικό, υπάλληλο του Αυτοτελούς Γραφείου Δημόσιας 
Περιουσίας Εύβοιας, της Περιφερειακής Διεύθυνσης 
Δημόσιας Περιουσίας Θεσσαλίας - Στερεός Ελλάδας και 
θεωρήθηκε την 16.9.2017 από την Γκάλφα Αθανασία, 
Πολιτικό Μηχανικό ΠΕ/Α, Αναπληρώτρια Προϊσταμένη 
της Περιφερειακής Διεύθυνσης Δημόσιας Περιουσίας 
Θεσσαλίας-Στερεάς Ελλάδας και συνοδεύει την Έκθεση 
τηςπροαναφερόμενης Επιτροπής. 

13. Το με αριθμ. πρωτ. 3/4.1.2015 έγγραφο της Περιφε¬ 
ρειακής Διεύθυνσης Δημόσιας Περιουσίας Θεσσαλίας- 
Στερεάς Ελλάδας/Τμήμα Β': Αιγιαλού- Παραλίας προς το 
ΓΕΕΘΑ, για τη σύμφωνη ή μη γνώμη τους, σύμφωνα με 
το άρθρο 113 του ν. 3978/2011. 

14. Το με αριθμ. πρωτ. Φ. 119.1/25/319530/ 
Σ.1163/7.3.2016 έγγραφο ΓΕΕΘΑ, με το οποίο γνωμοδό- 
τησε ότι δεν έχει αντίρρηση για τη συνέχιση της διαδικα¬ 
σίας καθορισμού των ορίων αιγιαλού-παραλίας και τυχόν 
υπάρχοντος παλαιού αιγιαλού στην υπόψη περιοχή. 

15. Το με αριθμ. πρωτ. 10465/28.9.2017 έγγραφο της 
Περιφερειακής Διεύθυνσης Δημόσιας Περιουσίας Θεσ¬ 
σαλίας - Στερεός Ελλάδας, με το οποίο ζητείται η έκδοση 
απόφασης, αποφασίζουμε: 

Επικυρώνουμε την από 23.9.2016 έκθεση της κατά το 
άρθρο 3 του ν. 2971/19.12.2001 αρμόδιας Επιτροπής για 
τον καθορισμό αιγιαλού και παραλίας στη θέση «Ξηρό- 
πολη» Βασιλικού, Δήμου Χαλκιδέων, Π.Ε. Εύβοιας, καθώς 
και το από Νοεμβρίου 2015 τοπογραφικό διάγραμμα 
κλίμακας 1:500 αποτελούμενο από μία (1) πινακίδα, με 
αρ.σχ. 1, που συντάχθηκε από τους Πλιάκο Απόστολο 
Αγρονόμο Τοπογράφο Μηχανικό, Γιοχάλα ΜαρίαΤοπο- 
γράφο Μηχανικό ΤΕ και Κόνη Παναγιώτη Τοπογράφο 
ΜηχανικόΤΕ και το οποίο ελέγχθηκε από τη Σταυρούλα 
Κλωνιζάκη ΑγρονόμοΤοπογράφο Μηχανικό, Αναπληρώ- 
τρια Προϊσταμένη του Τμήματος και θεωρήθηκε από τον 
Τρικαλινό Νικόλαο, Προϊστάμενο της Διεύθυνσης του 
Υπουργείου Πολιτισμού. Στη συνέχεια ελέγχθηκε ως προς 
την ακρίβεια της αποτύπωσης την 09-09-2016, από τον 
Προκάκη Δημήτριο, Αγρονόμο Τοπογράφο Μηχανικό, 
υπάλληλο του Αυτοτελούς Γραφείου Δημόσιας Περιου¬ 
σίας Εύβοιας, της Περιφερειακής Διεύθυνσης Δημόσιας 
Περιουσίας Θεσσαλίας - Στ. Ελλάδας και θεωρήθηκε την 
16-09-2017 απάτην Γκάλφα Αθανασία, Πολιτικό Μηχα¬ 
νικό ΠΕ/Α, Αναπληρώτρια Προϊσταμένη της Περιφερει¬ 
ακής Διεύθυνσης Δημόσιας Περιουσίας Θεσσαλίας-Στε¬ 
ρεάς Ελλάδας. 

Στο τοπογραφικό αυτό διάγραμμα η αρμόδια επιτρο¬ 
πή καθορίζει: 

-Την οριογραμμή αιγιαλού με κόκκινη συνεχή πολυ¬ 
γωνική γραμμή με στοιχεία 1,2,...,29,30,32 της οποίας οι 
κορυφές εξασφαλίζονται με συντεταγμένες από το κρα¬ 
τικό τριγωνομετρικό δίκτυο σε Εγκάρσια Μερκατορική 
Προβολή στο Ελληνικό Γεωδαιτικό Σύστημα Αναφοράς 
1987 (ΕΓΣΑ 87). 

-Την οριογραμμή της παραλίας με κίτρινη συνεχή πο¬ 
λυγωνική γραμμή με στοιχεία 1 ’, 2’,...,30', 31', 32' της 
οποίας οι κορυφές εξασφαλίζονται με συντεταγμένες 
από το κρατικό τριγωνομετρικό δίκτυο σε Εγκάρσια 
Μερκατορική Προβολή στο Ελληνικό Γεωδαιτικό Σύ¬ 
στημα Αναφοράς 1987 (ΕΓΣΑ 87). 

- Αποφαίνεται ότι δεν υπάρχει παλαιός αιγιαλός. 


Η απόφαση αυτή με την έκθεση της Επιτροπής και το 
τοπογραφικό διάγραμμα, να δημοσιευθούν στην Εφη¬ 
μερίδα της Κυβερνήσεως. 

Λάρισα, 13 Οκτωβρίου 2017 
Ο Συντονιστής Αποκεντρωμένης Διοίκησης 
ΝΙΚΟΛΑΟΣ ΝΤΙΤΟΡΑΣ 


ΕΚΘΕΣΗ 

Επιτροπής Καθορισμού ορίων αιγιαλού και Πα¬ 
λαιού Αιγιαλού - Πρακτικό της Συνεδρίασης της 
23/09/2016. 

Στη Χαλκίδα σήμερα 23-9-2016, ημέρα Δευτέρα, 

Η Επιτροπή καθορισμού ορίων αιγιαλού-παραλίας-πα- 
λαιού αιγιαλού, η σύνθεση της οποίας καθορίστηκε βά¬ 
σει των διατάξεων του άρθρου 3 του ν. 2971/2001 «περί 
αιγιαλού-παραλίας και άλλες διατάξεις» και συγκροτήθη¬ 
κε με την αριθμ. 7405/84673/13-5-2015 απόφαση Γενι¬ 
κού Γραμματέα Αποκεντρωμένης Διοίκησης Θεσσαλίας - 
Στερεός Ελλάδας, όπως τροποποιήθηκε με την αριθμ. 
8294/95792/4-06-2015 και την 17672/221025/1-12-2015 
απόφαση του Γενικού Γραμματέα Αποκεντρωμένης Δι¬ 
οίκησης Θεσσαλίας - Στερεάς Ελλάδας, αποτελούμενη 
από τους: 

1. Γραμματικού Ελευθερία, πτυχιούχοΤοπογράφο Μη¬ 
χανικό ΤΕ/Α, του Αυτοτελούς Γραφείου Δημ. Περιουσίας 
Ν. Εύβοιας, ως Αναπληρώτρια Πρόεδρος,(κωλυωμένου 
του Τακτικού Μέλους). 

2. Προκάκη Δημήτριο, διπλωματούχο Αγρόν. Τοπο¬ 
γράφο Μηχανικό ΠΕ/Α, υπάλληλο του Αυτοτελούς Γρα¬ 
φείου Δημ. Περιουσίας Ν. Εύβοιας, ως Αναπληρωματικό 
Μέλος,(κωλυωμένου του Τακτικού Μέλους). 

3. Παπακωνσταντίνου Νικόλαο, αντιπλοίαρχο Λ.Σ.,του 
Λ/Χ Χαλκίδας, σαν Μέλος (κωλυομένου του Τακτικού). 

4. Μπάνο Νικόλαο, διπλωματούχο Πολ. Μηχανικό 
ΠΕ/3, Προϊστάμενο της Υπηρεσίας Δόμησης, του Δήμου 
Χαλκίδας, σαν Μέλος. 

5. Δ/ντή ΠΕΧΩ Αποκεντρωμένης Διοίκησης Θεσσαλίας - 
Στ. Ελλάδας ή νόμιμο Αναπλ/τή (αν και προσκλήθηκε 
νόμιμα δεν προσήλθε), 

συνήλθε στα γραφεία του Αυτοτελούς Γραφείου Δη¬ 
μόσιας Περιουσίας Ν. Εύβοιας, για να γνωμοδοτήσει επί 
της υπόθεσης καθορισμού για πρώτη φορά των οριο- 
γραμμών αιγιαλού- παραλίας - παλαιού αιγιαλού στην 
θέση «Ξηρόπολη», Βασιλικού του Δήμου Χαλκιδέων, με 
ενδιαφερόμενο το Υπουργείο Πολιτισμού. 

Αφού διαπιστώθηκε απαρτία κατά τις διατάξεις του 
άρθρου 14 του ν. 2690/1999, η Πρόεδρος κηρύσσει την 
έναρξη της συνεδρίασης, αφού η υπόθεση θεωρείται 
επείγουσα, λόγω παρέλευσης της προθεσμίας της παρ. 3 
του άρθρου 5 του ν. 2971/2001, όπως κρίθηκε ωςτέτοια 
και από τα υπόλοιπα Μέλη της Επιτροπής: 

Η Επιτροπή αφού έλαβε υπόψη 

Ι.Την από 7-12-2015 αίτηση του Προϊστάμενου της 
Δ/νσης Αποτυπώσεων και Συντηρήσεως κτιρίων του 
Υπουργείου Πολιτισμού, με την οποία ζητείται η χάραξη 

του αιγιαλού-παραλίας στην ως άνω περιοχή και υπο¬ 
βάλλει χάρτη ΓΥΣ 1:5000 προκειμένου να διαβιβαστεί 
στο ΓΕΕΘΑ. 

2. Τις διατάξεις του ν. 2971/2001 (ΦΕΚ 285 τ.Α'/ 
19-12-2001) «περί αιγιαλού - παραλίας», όπως τροποποι¬ 
ήθηκε, συμπληρώθηκε και ισχύει καθώς και της αριθμ. 
1089532πε/8205πε/Β0010/20-04-2005 κοινή υπουργι¬ 
κή απόφαση Υπουργών Οικονομίας και Οικονομικών 
και ΠΕΧΩΔΕ «περί στοιχείων καθορισμού αιγιαλού και 
παραλίας». 

3. Το αριθμ. πρωτ. 3/4-1-2015 έγγραφο της Περιφε¬ 
ρειακής Διεύθυνσης Δημόσιας Περιουσίας Θεσσαλίας - 
Στερεός Ελλάδας,του τμήματος Β' Αιγιαλού-παραλίας, 
με το οποίο διαβιβάστηκε η υπόθεση προς το ΓΕΕΘΑ. 

4. Το αριθμ. Φ. 119.1 /25/319530/Σ. 1163/7-3-2016 έγ¬ 
γραφο ΓΕΕΘΑ, με το οποίο γνωμοδότησε ότι δεν έχει 
αντίρρηση για τη συνέχιση της διαδικασίας καθορισμού 
των ορίων αιγιαλού-παραλίας και τυχόν υπάρχοντος πα¬ 
λαιού αιγιαλού στην υπόψη περιοχή. 

5. Το από Νοεμβρίου 2015 τοπογραφικό διάγραμμα, 
της υπό καθορισμό περιοχής που υπεβλήθη, από την 
Δ/νση Αποτυπώσεων και συντηρήσεων κτιρίων του 
Υπουργείου Πολιτισμού που συντάχθηκε από το τμήμα 
Αποτυπώσεων και Κτηματολογίου με Μελετητές τους 
Τοπογράφους Μηχανικούς Πλιάκο Απόστολο, Γιοχάλα 
Μαρία και Κόνη Παναγιώτη, σε κλίμακα 1:500, σε μία (1) 
πινακίδα και το οποίο ελέγχθηκε για την ακρίβεια της 
αποτύπωσης την 9-09-2016 από το Δημήτριο Προκά- 
κη, διπλωματούχο Αγρόν. -Τοπογράφο Μηχανικό ΠΕ/Α, 
υπάλληλο της Κτημ. Υπηρεσίας Ν. Εύβοιας και θεωρή¬ 
θηκε από τη Διευθύντρια της Περιφερειακής Δ/νσης Δ. 
Π. Θεσσαλίας - Στερεός Ελλάδας, Γκάλφα Αθανασία την 
16-09-2016, όπως ορίζουν οι διατάξεις του άρθρου 4 
παρ. 2 του ν. 2971 /2001. 

6. Τις διατάξεις του άρθρου 11 του ν. 4281/2014 
(ΦΕΚ 160/τΑ78-9-2014) με τις οποίες τροποποιήθηκε ο 
ν. 2971/2001. 

7. Την από 9-09-2016 επιτόπιο μετάβαση των Μελών 
της Επιτροπής, μετά την αριθμ. 6288/8-09-2016 πρό¬ 
σκληση της Π ροέδρου και την επιτόπια σχη ματισθείσα 
αντίληψη για το πλάτος της βρέχόμενης ζώνης της ξηρός 
και άλλα συναφή στοιχεία που προβλέπονται από το 
άρθρο 9 του ν. 2971/2001 και ειδικότερα: 

α) Τη γεωμορφολογία του εδάφους: 

Η περιοχή μελέτης βρίσκεται στο Ν.Δ. τμήμα του 
Ν. Εύβοιας, εντοπίζεται στο Νότιο Ευβοϊκό κόλπο και 
ανήκει διοικητικά στον Δήμο Χαλκιδέων. Είναι περιοχή 
που βρίσκεται εκτός εγκεκριμένου ρυμοτομικού σχεδίου 
Βασιλικού - Λευκαντίου κι εκτός ορίων οικισμού. 

ί. Η μορφολογίατηςακτήςτηςεξεταζόμενηςπεριοχής 
συνίσταται από βραχώδη εδάφη ως επί το πλείστον. 

Μ. Η μορφολογία της συνεχόμενης της ακτής περιο¬ 
χής, είναι λόφος βραχώδης με απότομες κλίσεις προς 
τη θάλασσα κατά το μεγαλύτερο μέρος του και με 
υψόμετρα που κυμαίνονται μεταξύ 2 εως 15 μέτρων 
περίπου. 

Η περιοχή μελέτης διέπεται από τις εκτός σχεδίου πο- 
λεοδομικές διατάξεις. 


ίϋ.Το φυσικό όριο βλάστησης, συνίσταται κυρίως από χα¬ 
μηλή ποώδη φυσική βλάστηση( αγριόχορτα, θάμνοι κ,λπ.). 

β) Το γεγονός ότι στην περιοχή δεν εντοπίστη καν πα¬ 
ράκτιοι φυσικοί πόροι. 

γ) Τους ανέμους που προσβάλλουν την περιοχή με¬ 
λέτης, οι οποίοι είναι κυρίως στο δυτικό τμήμα Ν., ΝΔ, 
διεύθυνσης και έντασης έως 6 Βί. 

δ) Η μορφολογία του πυθμένα είναι αμμώδης και κατά 
τόπους βραχώδης. Βάθη από 3 μέτρα συναντώνται κο¬ 
ντά στην ακτή, ανοιχτότερα δετά βάθη αυξάνονται έως 
και του βάθους των 25 μέτρων σε απόσταση περί τα 
70 μ. από την ακτή, όπως προκύπτει και από το χάρτη 
της ΓΥΣ σε κλιμ. 1:50.000. 

ε) Τον τομέα ανάπτυξης κυματισμού σε σχέση με το 
μέτωπο της ακτής, ότι δηλαδή πρόκειται για ακτή με 
μικρό ανάπτυγμα πελάγους, που σε συνδυασμό με τα 
προαναφερθέντα στοιχεία της μορφολογίας του πυθμέ¬ 
να και των ανέμων που την επηρεάζουν δεν αναμένεται 
μεγάλη ένταση κυματικού πεδίου. 

στ) Την μη ύπαρξη τεχνικών έργων εντός αιγιαλού και 
θαλασσίου χώρου στην περιοχή μελέτης, πλην μιας μι¬ 
κρής προβλήτας στο Β.Δ. τμήμα της περιοχής μελέτης 
για την οποία δεν υπάρχουν στοιχεία νομιμότητας. 

ζ) Την ύπαρξη ΖΟΕ στην περιοχή μελέτης με περιο¬ 
ρισμούς που καθορίζονται με το ΦΕΚ 102/Δ/20-2-1989 
όπως αυτή απεικονίζεται στο απόσπασμα διαγράμματος 
καθορισμού ΖΟΕ. Το όριο της ΖΟΕ αποτυπώνεται στο 
υποβαλλόμενο τοπογραφικό διάγραμμα του διοικητικού 
καθορισμού ορίων αιγιαλού-παραλίας. 

Το εξεταζόμενο τμήμα υπάγεται στην περιοχή με στοι¬ 
χείο 4: 

1. Στην περιοχή αυτή που χαρακτηρίζεται ως ζώνη 
προστασίας αρχαιολογικών χώρων, απαγορεύονται οι 
χρήσεις κτιρίων βιοτεχνικών, βιομηχανικών και πτηνο- 
τροφικών εγκαταστάσεων. 

2. αΤο κατώτατο όριο κατάτμησης και αρτιότηταςτων 
γηπέδων που βρίσκονται στην παραπάνω περιοχή και 
δεν έχουν κηρυχθεί ως αρχαιολογικοί χώροι ορίζεται σε 
10 στρέμματα. 

β. Στους κηρυγμένους αρχαιολογικούς χώρους δεν 
επιτρέπεται η κατάτμηση. 

3. Για κάθε οικοδομική εργασία στην παραπάνω περι¬ 
οχή απαιτείται προηγούμενη έγκριση της μελέτης από 
την αρμόδια αρχαιολογική Υπηρεσία. 

4. Για τους λοιπούς όρους και περιορισμούς δόμησης 
εφαρμόζονται οι διατάξεις των από 6.10.1978 (Δ' 538) 
και 24.5.1985 (Δ' 270) π.δ. όπως ισχύουν. 

η) Την ύπαρξη κηρυγμένου αρχαιολογικού χώρου 
Λευκαντίου (ΦΕΚ 237/ΑΑΠ/22-7-2014), ΦΕΚ 134/Β/ 
20-2-1965). 

θ) Την μη ύπαρξη ευπαθών οικοσυστημάτων. 

ι)Την ύπαρξη καταγεγραμμένων δημοσίων κτημάτων, 
αρμοδιότητας Υπουργείου Οικονομικών. 

Συγκεκριμένα στον λόφο Ξηρόπολης Βασιλικού υπάρ¬ 
χει το καταγεγραμμένο Δημόσιο κτήμα με ΑΒΚ 1052 που 
περιήλθε στο Δημόσιο ύστερα από απαλλοτρίωση για 
αρχαιολογικούς σκοπούς δυνάμει της Π. 7222/1891/ 
7-12-1988 κοινής υπουργικής απόφασης, καθώς και 
των λοιπών κτημάτων που περιήλθαν στο Υπουργείο 
Πολιτισμού με απευθείας εξαγορά για αρχαιολογικούς 

σκοπούς και περιγράφονται με κόκκινο περίγραμμα στο 
σχετικό τοπογραφικό διάγραμμα. 

κ) Το γεγονός ότι στην περιοχή υφίσταται εθνικό κτη¬ 
ματολόγιο και τα ακίνητα έχουν αποτυπωθεί σύμφωνα 
με τις εγγραφές στο κτηματολόγιο μετά αντίστοιχα ΚΑΕΚ 
κατά την ημερομηνία σύνταξης του τοπογραφικού δια¬ 
γράμματος. 

μ)Τη Μελέτη του Γενικού Πολεοδομικού Σχεδίου του ν. 
2508/1997 του Δήμου Ληλαντίων που αφορά τις χρήσεις 
γης και την προστασία περιβάλλοντος ΟΤΑ σύμφωνα με 
την οποία ο λόφος Ξηρόπολης Βασιλικού (Αρχαία Ξηρό- 
πολη) ανήκει στις περιοχές ειδικής Προστασίας (Π.ΕΠ.) 
αρχαιολογικού χαρακτήρα και όπου απαγορεύεται κάθε 
οικιστική και παραγωγική δραστηριότητα, (αριθμός σχε¬ 
δίου Π.2, Γ.ΠΣ). 

9. Διαπιστώθηκε η ανάγκη δημιουργίας παραλίας για 
τους σκοπούς του άρθρου 2 του ν. 2971/2001 αφού λή- 
φθηκαν υπόψη και συναξιολογήθηκαν για τον καθορι¬ 
σμό αυτής: 

α) Οι εγκεκριμένες χωροταξικές κατευθύνσεις της πε¬ 
ριοχής (κηρυγμένος αρχαιολογικός χώρος). 

β) Η ύπαρξη του καταγεγραμμένου Δημοσίου κτήμα¬ 
τος με ΑΒΚ 1052 για αρχαιολογικούς σκοπούς. 

γ) Η ύπαρξη δημοσίων κτημάτων που περιήλθαν στο 
Υπουργείο Πολιτισμού με απευθείας εξαγορά. 

δ) Η μορφολογία του εδάφους που αποτελεί λόφο με 
απότομες κλίσεις κατά το μεγαλύτερο τμήμα του. 

Η Επιτροπή ομόφωνα αποφάσισε την δημιουργία ζώ¬ 
νης παραλίας πλάτους, 10 μέτρων με συνεχή πολυγωνική 
γραμμή παράλληλα προς την οριογραμμή αιγιαλού. 


10. Τα στοιχεία, που προβλέπονται από τις δια¬ 
τάξεις του άρθρου 5 παρ. 3 και του άρθρου 6 του 
ν. 2971/2001 για την ύπαρξη ή μη παλαιού αιγιαλού, 
που συνίστανται σε φυσικές ενδείξεις των συνεχόμε¬ 
νων του αιγιαλού εκτάσεων (όπως το αμμώδες, ελώδες 
ή βαλτώδες του εδάφους).Με την επιτόπια μετάβαση 
στην εξεταζόμενη περιοχή δεν παρατηρήθηκαν τέ¬ 
τοιες ενδείξεις. 

Ύστερα από τα παραπάνω η Επιτροπή, αποφασίζει: 

1) Καθορίζει για πρώτη φορά επί του παραπάνω από 
Νοεμβρίου 2015 τοπογραφικού διαγράμματος σε κλί¬ 
μακα 1:500, σε μία πινακίδα: 

α. Την οριογραμμή του αιγιαλού με κόκκινη συνεχή 
πολυγωνική γραμμή με στοιχεία 1,2,3,... 14,15,...29,30,32 
της οποίας οι κορυφές εξασφαλίζονται με συντεταγμένες 
εξαρτημένες από το κρατικό τριγωνομετρικό δίκτυο σε 
Εγκάρσια Μερκατορική Προβολή στο Ελληνικό Γεωδαι- 
τικό Σύστημα Αναφοράς 1987 (ΕΓΣΑ 87). 

β.Την οριογραμμή παραλίας με κίτρινη συνεχή πολυ¬ 
γωνική γραμμή με στοιχεία Γ,2,3',...14„15„16'...29',30, 
32' παράλληλα και σε απόσταση 10 μέτρων απότην οριο- 
γραμμή αιγιαλού. 

γ. Αποφαίνεται ότι δεν υπάρχει παλαιός αιγιαλός. 
Χαλκίδα, 23 Σεπτεμβρίου 2016 
Η Επιτροπή 

Η Πρόεδρος Τα Μέλη 

ΕΛΕΥΘΕΡΙΑ ΓΡΑΜΜΑΤΙΚΟΥ ΔΗΜΗΤΡΙΟΣ Π ΡΟΚΑΚΗΣ 

ΝΙΚΟΛΑΟΣ ΠΑΠΑΚΩΝΣΤΑΝΤΙΝΟΥ 
ΝΙΚΟΛΑΟΣ ΜΠΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

Για τεχνικούς λόγους στο σχεδιάγραμμα, 
από το ηλεκτρονικό αρχείο, έγινε 
σμίκρυνση κατά ποσοστό 

